સદનમાં ભારતીય જનતા પાર્ટીના વિધાયકના જવાબમાં પર્રિકરે કહ્યું કે ગોવાના એક કતલખાનામાં રોજનું લગભગ 2 હજાર કિલોગ્રામ બીફ બને છે. બીફનું સંકટ ના થાય તે માટે પડોશી રાજ્યોથી પણ બીફ ખરીદવામાં આવશે. અને બહારથી આવેલા બીફની તપાસ પણ થશે. ત્યારે પર્રિકરના આ નિવેદન પછી કોંગ્રેસના સાંસદ રાજીવ શુક્લાએ પર્રિકરના નિવેદન પર મજાક ઉડાવતા કહ્યું કે "ગોવામાં ભાજપના મુખ્યમંત્રી રાજ્યમાં ગૌમાંસની અછત નહીં થવા દે તેવું કહી રહ્યા છે ખરેખરમાં આ વ્યંગાત્મક છે." ઉલ્લેખનીય છે કે આ પછી સોશ્યલ મીડિયા પર અને વિપક્ષના અન્ય નેતાઓ દ્વારા પણ પર્રિકરના આ નિવેદન પર ટિપ્પણી કરવામાં આવી હતી.